Установка (компания)

Установка — тәү сиратта хужалыҡ иҫәбе нигеҙендә эшсе һөнәрҙәренә уҡытыу һәм әҙерләү өсөн, һәм тағы ла һөнәри консалтинг өсөн, ойошторолған трест формаһындағы совет акционерҙар йәмғиәте.

 Тарих 
«Установка» акционерҙар йәмғиәте 1924 йылда (башҡа мәғлүмәттәр буйынса — 1927 йылда) Алексей Гастев менән ойошторола. Тәүҙә компания 1920 йылда барлыҡҡа килгән һәм Гастев менән етәкләгән Үҙәк хеҙмәт институтының коммерция бүлендеге булараҡ эшләй.

«Установка» компанияһының маҡсаты булған хеҙмәтте ғилми ойоштороу принциптары идеяларын һәм таратыу пландарын Владимир Ленин 1921 йылдың 3 июнендә хуплаған.

«Установка» һүҙе Гастевтың хеҙмәттәренән киләҠарағыҙ: Гастев А. К. «Трудовые установки», М., ЦИТ, 1924, 302 с. + альбом илл. 3 000 экз., ул тура мәғәнәлә —  эш урынын әҙерләү, эш торошон ҡабул итеү, һәм күсмә мәғәнәлә — «иректе ҡуйыу», «сенсор установкаһы» һ. б тигәнде аңлата.

 Эшмәкәрлеге 
Үҙәк хеҙмәт институты методикаһы буйынса эшселәрҙе әҙерләү 3—6 ай тәшкил итә, шул уҡ ваҡытта профессиональ уҡыу йорттарынла быға 3—4 йыл сарыф ителгән.

«Установка» компанияһының уңышын билдәләп Гастев профессиональ белем биреүҙә оҙайлы ваҡыт уҡытыу формаларына ҡаршы булған.

1925 йылда Хеҙмәт халыҡ комиссариаты һәм металлургия сәнәғәте хеҙмәткәрҙәренең профсоюзы ун мең металлургты әҙерләүҙе һорай, һәм бындай тәҡдимдәр илдең төрлө төбәгенән килгән. «Установка» текстиль, төҙөлөш, металл эшкәртеү сәнәғәте  өсөн эшсе кадрҙар, һәм тағы ла машина йөрөтөүселәр, лётчиктарҙы һ. б. әҙерләй.

«Установка» компанияһында өс типтағы курстар булған: «А» — квалификациялы эшселәрҙе әҙерләү өсөн, «Б» — Үҙәк хеҙмәт институты инструкторҙарҙы, производствоны ойоштороусыларҙы һәм нормалаусыларҙы әҙерләү өсөн, «В» — хеҙмәтте ғилми ойоштороу буйынса сәнәғәт администраторҙарын һәм консультанттарҙы әҙерләү өсөн.

 Иҫкәрмәләр 

 Һылтанмалар 
  (доп).

Категория:Рәсәй компаниялары
Категория:Алфавит буйынса компаниялар
Категория:Консалтинг компаниялары
Категория:Социаль эшҡыуарлыҡ ойошмалары
Категория:Хеҙмәтте ойоштороу
Категория:Рәсәйҙә социаль эшҡыуарлыҡ